Хәбәрҙәр: Ҡытай-Япония: һауа шарында үтеп инеү.\nҠытай-Япония: һауа шарында үтеп инеү.\nЯпонияның ике күҙәтеүсе карабы һәм яр буйы һағы вертолеты Көнсығыш Ҡытай диңгеҙендә һауа шары ярҙамында Сенкаку архипелагындағы утрауҙарҙың береһенә килеп төшөргә ниәтләгән 35 йәшлек ҠХР гражданинын эҙләүгә йәлеп ителгән. Был утрауҙар арҡаһында Япония һәм уларҙы Дяоюйдао атамаһы менән йөрөткән Ҡытай араһында тартыш бара.\nҠытай гражданины һауа шарында Фуцзянь провинцияһының көньяҡ-көнсығыш ярынан 1 ғинуарында осоп киткән. Ул архипелагтың иң ҙур утрауына юл тотҡан, әммә, юлдан яҙлығып, һыуға төшөргә мәжбүр булған- сәйәхәтсе үҙенә ярҙамға килгән Японияның сик һаҡсыларына бына ошоларҙы һөйләгән.\nЯпония сик һаҡсылары осоп үткән һауа шары хаҡында Тайвандәге коллегаларынан белеп ҡалған һәм архипелаг тирәһен тикшерергә тотонған.\nЯпония дәүләт сиген боҙоу тураһында эш ҡуҙғатмаҫҡа булған һәм уңышһыҙлыҡҡа дусар булған сәйәхәтсене халыҡ-ара һыуҙарҙа КХР-ҙың диңгеҙ полицияһы карабына тапшырған.\nЯпония һәм Ҡытай бишенсе тиҫтә йыл инде 70-се йылдарҙа АҠШ Японияға Окинава менән бергә биргән ул утрауҙы бүлә алмай. Территориялар буйынса бәхәс 2012 йылдың уртаһында, Япония хөкүмәте утрауҙарҙы национализациялау хаҡында иғлан иткәс ҡырҡыулашты.\nҠайһы бер аналитиктарҙың фекере буйынса, был утрауҙарҙар тирәһендәге диңгеҙ шельфы газ һәм нефть ятҡылыҡтарына бай.


Көйөргәҙелә халыҡ тәҡдимдәрен өйрәнеп, урындағы үҙидара ҡатнашлығында мөһим төҙөлөштәр башҡарыла\nМораптал ауылында йәштәрҙең үтенесен иҫәпкә алып заманса спорт майҙансығы төҙөлә башлаған. Ауыл биләмәләрен үҫтереү проектына ингән спорт объекты йәйгеһен төрлө спорт уйындары өсөн, ә ҡышҡы миҙгелдә хоккей өсөн ҡулланыласаҡ.\nИҫке Отрада ауылында ла урындағы тәҡдимдәр иҫәпкә алына. Әлеге ваҡытта 2007 йылда капиталь ремонт үткән 26 урынлыҡ балалар баҡсаһы эргәһендә 146 800 һумлыҡ майҙансыҡ төҙөлгән. Ауыл мәҙәниәт йорто эргәһендәге баҡса ла граждандар тәҡдиме менән яңыртыла. Әлеге ваҡытта үткән быуатта ултыртылған ағастар ҡырҡыла, улар урынына яңы ҡыуаҡлыҡтар һәм ял итеү зоналары төҙөләсәк. Районда урындағы үҙидара проекттары бөтә ауыл биләмәләрендә тиерлек әүҙем тормошҡа ашырыла.


Хәбәрҙәр: Ренци 1000 көн эсендә Италияла үҙгәртеп ҡороуҙар үткәрергә йыйына.\nРенци 1000 көн эсендә Италияла үҙгәртеп ҡороуҙар үткәрергә йыйына.\nИтальян премьер-министры 1 июлдә башланасаҡ Италияның Евроберләшмәләге рәйеслеге осоронда Европаны нығытырға һәм үҙ илендә масштаблы үҙгәртеп ҡороуҙар башларға вәғәҙә итә. Ренциҙың ниәте буйынса, 1 сентябрҙә үк Италияла 3 йылға иҫәпләнгән, юстиция, инфраструктура, һалым һалыу, ҡануниәт, ауыл хужалығы, килем һәм дәүләт менән идара итеү өлкәһендә үҙгәрештәрҙе үҙ эсенә алған реформалар программаһы эшкә егеләсәк.\n“Беҙҙең хөкүмәт парламентты, илдәге хәлдәрҙе яйға һалыу өсөн, киләһе 1000 көн буйы әүҙем хеҙмәттәшлеккә саҡыра,-тине Ренци шишәмбе көн парламенттағы сығышында.-Италияға сәйәсәтте ситтән көсләп таҡмаһындар. Реформалар кемдер ситтән ҡушҡанға түгел, үҙебеҙ уның кәрәклеген аңлағанға күрә үткәрелергә тейеш.”\nИталия алдындағы иң ҡырҡыу проблемаларҙың береһе- легаль булмаған мигранттарҙың күпләп килеп тулыуы. Ренциҙың уйынса, ЕС илдәре был өлкәлә берҙәм сәйәсәт булдырырға тейеш.\nҮҙенең амбициоз пландарын 39 йәшлек итальян премьеры ошо аҙна аҙағындағы Евроберләшмә саммитында асып һалырға йыйына. Ренци белдереүенсә, көслөрәк һәм берҙәмерәк Европа- әлеге проблемаларҙы йырып сығыуҙың берҙән-бер юлы. Ул интеграцияны артабан дауам итергә һәм “Европа Ҡушма Штаттары” төҙөргә тәҡдим итә.


Быуындар сылбыры өҙлмәһен!\n21 Декабрь 2018, 16:57\nШәжәрә байрамы баш ҡалалағы 166-сы башҡорт балалар баҡсаһында йыл да үтмәй ҡалғаны юҡ. Бәләкәй генә балалар сатнатып атай-әсәйҙәре менән бергә сығыш яһай. Үҙ ырыуының оранын, ҡошон, ағасын, тамғаһын белеп үҫә. Шуға ла бында рухлы, үҙ теленә ҡарата ихтирамлы ҡыҙҙар, малайҙар тәрбиәләнә. Быйылғы сара Башҡорт теле көнө һәм билдәле мәғрифәтсе Мифтахетдин Аҡмулланың тыуған көнөнә арналды.\nБыйыл да байрам бик матур үтте. Әлмөхәмәтовтар, Күсәрбаевтар, Ҡолһариндар, Ишеғоловтар һәйбәт итеп әҙерләнеп, үҙҙәренең быуындар сылбыры менән таныштырҙы. Иң беренсе булып Ишеғоловтар ғаиләһе сығыш яһаны. Үҙҙәренең ете быуынын һәйбәтләп өйрәнгән улар. Улдары Ғайсар күп шиғырҙарҙы яттан белә. «Илһам» ҡала конкурсында ҡатнашып, беренсе урын алған. Әсәләре лә шәжәрә тураһында бик матур шиғыр һөйләне, ә атайҙары ҡурайҙа уйнап ишеттерҙе. Әүҙем ғаилә «Алтын тирмә» тапшырыуында ла ҡатнашып, үҙҙәрен күрһәтеп өлгөргән.\nӨҫтәл тултырып милли һый әҙерләгән Күсәрбаевтар ғаиләһенә лә һоҡланмау мөмкин түгел ине. Бәләкәс Әминәнең әсәһе Зилә һәм ғүмер буйы уҡытыусы булып эшләп хаҡлы ялға сыҡҡан өләсәһе Зәйнәп Ниғмәтйән ҡыҙы ла, алыҫ араларҙы яҡынайтып, Ейәнсуранан килеп еткәйне. Күргәҙмәгә данлыҡлы дебет шәлдәрен дә ҡуйғайнылар. Ҡәйнә менән килен Күсәрбайҙан башланып киткән шәжәрә ағасы менән ихлас таныштырҙы. Уларҙың көнитмеше, кәсебе тураһында һөйләнеләр. Киләсәктә тағы ла эҙләнеп, шәжәрәләрен тулыландырасаҡтары тураһында ла белдек. Ә Әминә «Алтын алма» әкиәтен һөйләп ишеттерҙе. Ошо әкиәте менән ул Бөтә донъя башҡорттары ҡоролтайы башҡарма комитеты ойошторған конкурста ҡатнашып, Почёт грамотаһы менән бүләкләнгән.